PAGE  
2
ועדת העבודה, הרווחה והבריאות
10/03/2014

הכנסת התשע-עשרה
נוסח לא מתוקן

מושב שני
<פרוטוקול מס' 212>
מישיבת ועדת העבודה, הרווחה והבריאות
יום שני, ח' באדר ב התשע"ד (10 במרץ 2014), שעה 10:10
<סדר היום:>
<תקנות מגן דוד אדום (אגרות הסעת חירום באמבולנס) (תיקון), התשע"ד-2013>

	עו"ד טל נשרי
	–
	הלשכה המשפטית, משרד הבריאות

	שלמה פשקוס
	–

	מיטל הופרט אשכנזי
	–
	המשרד לאזרחים ותיקים

	אודיה פז

	–

	אשר קרן
	–

	–

<ייעוץ משפטי: >
נעה בן שבת
יעל סלנט
<מנהלת הוועדה:>
וילמה מאור
<רישום פרלמנטרי:>
אהובה שרון - חבר המתרגמים
<תקנות מגן דוד אדום (אגרות הסעת חירום באמבולנס) (תיקון), התשע"ד-2013>
<היו"ר חיים כץ:>
בוקר טוב. ח' באדר ב', ה-10 במרץ 2014, ואני מתכבד לפתוח את ישיבת ועדת העבודה, הרווחה והבריאות. על סדר היום תקנות מגן דוד אדום (אגרות הסעת חירום באמבולנס) (תיקון), התשע"ד-2014.
לפני כן. מאחר ואנחנו אישרנו את תקנות מכשירי החייאה והיה צריך לעבור שם עוד נושא אחד קטן בנספחים ולא עברנו עליו, למען הסר ספק כי אנחנו עושים עבודתנו נאמנה, אני מבקש רביזיה. אנחנו נדון בסעיף הזה בשבוע הבא.

<שולי מועלם-רפאלי:>
אנחנו רוצים לדייק את הסיפור של הגוף ידע או הכשרה של הנאמנים? על מה אנחנו רוצים לדון?

<היו"ר חיים כץ:>
יש שם סעיף שאנחנו צריכים להגדיר את ההכשרה ואת הידע.

<שולי מועלם-רפאלי:>
ומי הגוף שמוסר את הידע הזה.

<היו"ר חיים כץ:>
זה לא משהו מהותי. 

אנחנו מדברים על תקנות מגן דוד אדום. משרד הבריאות, בבקשה.

<טל נשרי:>
יש כאן כמה גורמים ממשרד הבריאות. אני מהלשכה המשפטית במשרד הבריאות. התבקשתי להכין את התקנות האלה שמעדכנות את מחיר האגרה שנגבית בגין פינוי באמבולנס על ידי מד"א בשיעור של 5.7 אחוזים.

<היו"ר חיים כץ:>
ממתי?

<טל נשרי:>
מרגע שהוועדה תאשר. אנחנו כתבנו כאן מה-1 באפריל.

<היו"ר חיים כץ:>
ואם הוועדה תאשר היום, זה יהיה מהיום?

<טל נשרי:>
לא.

<היו"ר חיים כץ:>
אם אנחנו נגיד מהיום?

<טל נשרי:>
בתקנות כתוב מה-1 באפריל. אם תרצו לשנות ליום הפרסום, אנחנו נוכל לשנות זאת. בתקנות נכון לעכשיו כתוב שזה מה-1 באפריל.

<היו"ר חיים כץ:>
מיום הפרסום.

<אורי מקלב:>
למה צמודה ההעלאה הזאת? מה זה 5.7?

<היו"ר חיים כץ:>
ליוקר המחיה.

<יעל סלנט:>
הם עדכנו את המדד ב-1 בפברואר 2014. מה שהם מבקשים עכשיו זה בעצם לעדכן את הסכומים מעבר לעדכון.

<יעקב ליצמן:>
מתי הייתה ההעלאה האחרונה?

<יעל סלנט:>
ב-1 בפברואר 2014.

<אורי מקלב:>
זאת לא הצמדה למדד. זאת בעצם עליית מחירים.

<היו"ר חיים כץ:>
מאחר שמשרד האוצר לא נותן להם לחיות ואנחנו רוצים שהם יהיו גרעוניים כמו הדסה, הדואר וכן הלאה.

<יעקב ליצמן:>
חיים, עשיתי את זה.

<אורי מקלב:>
לא עליית מחירים. לא עשית את זה.

<יעקב ליצמן:>
התחלתי כי הגיע להם פיצוי. אמרתי שמגיע למד"א ודרשתי מהם כל מיני דברים. לפי זה אמרתי להם שפה ושם צריך להעלות את זה. משרד האוצר כאן?

<שלמה פשקוס:>
כן.

<יעקב ליצמן:>
לא היית בזמני.

<היו"ר חיים כץ:>
כמה זמן אתה עובד במשרד האוצר?

<שלמה פשקוס:>
שנה.

<יעקב ליצמן:>
צדקתי.

<היו"ר חיים כץ:>
הוא כבר לא במשרד הבריאות שנה וחודש.

<יעקב ליצמן:>
הוא לא היה. בזמנו התחלנו טיפול. הרבה זמן לא הייתה העלאה והוספנו לכן את הדם וכל מיני דברים כדי שיהיו להם הכנסות. אני בעד להעלות את המחיר. אין מנוס מכך.

<שולי מועלם-רפאלי:>
מי משלם את העלייה הזאת?

<רן מלמד:>
למה צריך שהציבור יספוג את זה?

<יעקב ליצמן:>
אם לא נעלה את זה, הציבור ישלם עוד יותר. אתה תהיה כמו הדסה.

<היו"ר חיים כץ:>
אם הגופים הפרטיים לא יעלו במקביל, לא ישתמשו במד"א. אבי מבוטח והוא לא נוסע במד"א. יש גופים אחרים.
<שולי מועלם-רפאלי:>
למה אשם בזה מי שגר רחוק?

<יעקב ליצמן:>
דיברנו על כל הדברים האלה.

<היו"ר חיים כץ:>
אילן, מה יש לך להגיד?

<אילן גילאון:>
האמת היא שאף פעם אני לא אוהב להעלות מחיר בשום מקום. משום שמדובר במד"א ואני יודע מה האלטרנטיבה לזה ומשום שמגן דוד אדום, אני רוצה שתמיד הוא יהיה קצת יותר אדום, ואני יודע מה המשמעות של זה, באופן חריג אני מסכים. זאת היא איננה שיטה. לפעמים אני מתפתה כשאני במטבח הבית ודופק לי ילד בבית ואומר לי שהוא רעב, לומר לו חכה רגע, אני לא אפתור לך את הבעיה כי צריך לפתור את הבעיה הכוללת אבל אז אני מכין לו סנדביץ', נותן לו וממשיך הלאה, אבל זאת לא השיטה. 

אני מציע שנאשר את זה ונצביע בעד.

<שולי מועלם-רפאלי:>
ככה, כמו שזה? בלי לשים סימני שאלה?

<אילן גילאון:>
לא. אחרי כן את תשימי את כל סימני השאלה.

<שולי מועלם-רפאלי:>
אני אשים אותם אחרי שאני אצביע?

<אילן גילאון:>
אני מצביע מראש. 

<שולי מועלם-רפאלי:>
לי יש כאן שני דברים. בלי סוף אנחנו מדברים על המרכז ועל הפריפריה, בלי סוף אנחנו מדברים על הבעייתיות במערכת הבריאות בין מרכז לפריפריה ועכשיו מוסיפים שאם הוא גר מעל 45 קילומטרים הלוך ושוב מבית חולים כללי קרוב, הוא ישלם יותר כסף. לא מספיק שאין לו בית חולים קרוב.

<יעקב ליצמן:>
מה היה קודם? אותו הדבר.

<היו"ר חיים כץ:>
על מה חי מד"א?

<שולי מועלם-רפאלי:>
זה מה שאני אומרת. אתה מרחיב עוד יותר את הפער.

<יעקב ליצמן:>
לא מרחיב את הפער. כך בדיוק היה קודם. 

<היו"ר חיים כץ:>
ממה חיה מד"א? משנור ותרומות. 

<יעקב ליצמן:>
אני מסכים שהיות ואת בקואליציה תביאי כסף מהממשלה.

<היו"ר חיים כץ:>
זה מה שהיה צריך לעשות.

<יעקב ליצמן:>
כל זמן שאת לא מביאה כסף, הוא לא יכול לעבוד.

<שולי מועלם-רפאלי:>
עוד משהו שנגלגל עוד פעם על האזרח?

<אורי מקלב:>
זאת עלייה דרמטית לעומת מה שהיה.

<שולי מועלם-רפאלי:>
יש גם מקום לתיקון של דברים. זה לא בעד מד"א או נגד מד"א אלא זה בעד או נגד האזסרחים בפריפריה.

<היו"ר חיים כץ:>
בסדר. תודה.

<הלל דשן:>
אני משירותי בריאות כללית. נשאלה כאן השאלה מי הולך לממן את זה וזאת שאלה נכונה. מי שהולך לממן את זה, זה האזרח הקטן שיממן זאת מכיסו וקופות החולים בחלקים שהן משלימות או מממנות את החלק שלהן בסל. 

<היו"ר חיים כץ:>
כמה קופת חולים מקבלת למנת דם? כמה היא משלמת לבית חולים למנת דם?

<הלל דשן:>
היא משלמת יותר מ-300 שקלים.

<היו"ר חיים כץ:>
כמה מד"א מקבל?

<הלל דשן:>
מד"א מקבל את זה.

<היו"ר חיים כץ:>
לא. אתה מתבלבל. 

<יעקב ליצמן:>
כמה עולה?

<היו"ר חיים כץ:>
כמה עולה מנת דם?

<קריאה:>
175 שקלים.

<היו"ר חיים כץ:>
אתה מדבר על האזרח הקטן. מה שמשרד האוצר עושה לך בקופת חולים, הוא עושה למד"א.

<הלל דשן:>
מסכים אתך.

<היו"ר חיים כץ:>
גם אצלך צריך לתקן וגם אצלו לתקן. כשדנים אצלך, אתה לא קופץ לאזרח הקטן.

<הלל דשן:>
אצלי בכלל לא דנים. עדיין לא.

<היו"ר חיים כץ:>
מה אתה אומר? כל יום יש דיונים. אני צריך לדבר עם אלי דפס.

<הלל דשן:>
אני מכיר. אפשר להשלים עוד שני משפטים?

<שולי מועלם-רפאלי:>
חבר הכנסת ליצמן מסכים אתי על הסעיף.

<יעקב ליצמן:>
לא. אני לא מסכים.

<שולי מועלם-רפאלי:>
הרגע אמרת לי שאם אני אגיש הסתייגות, אתה תסכים אתי.

<יעקב ליצמן:>
המחבר יושב כאן והוא יסביר את עצמו.

<היו"ר חיים כץ:>
שולי, את היום סוערת, דינמית ואסרטיבית. נרגיע.

<אילן גילאון:>
היא רק רוצה לעכב אותנו.

<שולי מועלם-רפאלי:>
חלילה.

<הלל דשן:>
היושב ראש, שני משפטים. לאורך שנים המחירים של מד"א הוצמדו ל-75 אחוזים מעליית המדד כפי שהוסבר כאן ובעצם כאן משלימים איזשהו פער שגופים אחרים לא זוכים לו. קופת חולים נשחקת.

<היו"ר חיים כץ:>
זה לא הדיון.

<הלל דשן:>
היא נדרשת להתייעלות. בתי החולים נדרשים להתייעלות.

<היו"ר חיים כץ:>
אנחנו לא דנים על קופת חולים.

<הלל דשן:>
אני יודע אבל מי שישלם את זה, אלה קופות החולים.
<היו"ר חיים כץ:>
אנחנו לא דנים בזה.
<רן מלמד:>
אני חושב שיש בעיה קודם כל בגובה של האגרות, עוד לפני ההעלאה. זאת אומרת, חמשת האחוזים הם לא הבעיה. הבעיה היא בבסיס שבו לוקחים הרבה יותר מאנשים שצריכים לשלם. צריך לזכור שחלק גדול מהאנשים לא מאושפז בסופו של דבר והוא צריך לשאת בזה בעצמו.

אדוני היושב ראש, אני חושב שחשוב להגיד שאם מחפשים כסף למד"א, יש מקומות בהם אפשר למצוא אותו. היום מד"א משלמת עשרות מיליוני שקלים לשנה לעורכי דין שעוסקים עבורה בגבייה בדיוק כמו נושא רשות השידור. אם יעשו סדר בנושא הזה של הגבייה וקופות החולים יחזירו חובות עבר שהן בעצם לא שילמו אותם למרות שהן היו צריכות לשלם אותם, יהיה מספיק כסף למד"א ולא יהיה צריך להעלות את המחיר אלא אפשר יהיה אפילו להוריד אותו.

<היו"ר חיים כץ:>
תודה. אנחנו נעבור להקראה.

<אורי מקלב:>
לפני כן, אני רוצה לומר משהו. אני חושב שאנחנו עושים עוול למד"א בהצגה כאילו הכסף הוא עבורה. זה לא נגד מד"א ולא לטובת מד"א. בעצם מי שהיה צריך לממן את עליית המחירים, זה משרד האוצר.

<היו"ר חיים כץ:>
נכון. משרד האוצר.

<אורי מקלב:>
בגלל הנוכחות של מד"א, נראה שהיא חלק מהעניין. 

<אורי מקלב:>
כן. הם הפושעים.

<אורי מקלב:>
הם לא היו צריכים להיות כאן ומשרד האוצר היה צריך להתמודד מולנו ואנחנו היינו צריכים לשאול אותו איך הוא מעלה אחרי שהוא העלה באפריל והצמיד למדד עלייה דרמטית. אנשים פרטיים רבים משלמים את האגרות האלה. דהיינו, מי שפינו אותו ולא אושפז, הוא צריך לשלם.

<אילן גילאון:>
זאת בדיוק הבעיה. 

<היו"ר חיים כץ:>
אבי מאושפז כל יומיים ואני רואה מה קורה. אותן חברות לא לוקחות יותר את מד"א אלא הולכים לחברות פרטיות זולות ואני רואה גם איך מתבצעת הגבייה. אם מאשפזים אותו ואני מבוטח, הם אומרים לי, לא, לך לקופת חולים וקח שם את הכסף ואנחנו נחזיר. יש בעיה גדולה מאוד עם התשלומים מה שאין עם מד"א. 

<אורי מקלב:>
נכון. התעריפים כאן מתייחסים למרחקים ויש כאן גם עוול כי יש קפיצה דרמטית בין עשרים קילומטרים לארבעים קילומטרים מכיוון שלא עושים חשבון אם נסעת יותר. קח לדוגמה יולדת שגרה במודיעין, חמישים וכמה קילומטרים, היא תשלם היום אלף שקלים אם היא לא ילדה תוך 72 שעות. היום, בגלל המצוקה שיש בבתי החולים, מחזירים יולדות או כאלה שצריכות ללדת, מחזירים אותן הביתה, מה שלא עשו פעם, ואנחנו היום מטילים על הציבור – ואני מקבל פניות – אלף שקלים למישהי שבסוף ילדה אבל היא לא ילדה אחרי שפינו אותה. זה בכלל לא קשור למד"א. צריכה להיות מחאה חברתית רק בגין עליית המחירים הזאת. זאת שערורייה שעושים את זה לציבור.
<יעקב ליצמן:>
ראשית, אנחנו נאשר את זה היום. שנית, אני מציע לאדוני היושב ראש לקיים דיון על הפריפריה.

<היו"ר חיים כץ:>
מקבל.

<יעקב ליצמן:>
בתנאי שהאוצר יביא כסף.

<היו"ר חיים כץ:>
אנחנו נזמין אותו.

תודה רבה. אנחנו מקריאים.

<יעל סלנט:>
תקנות מגן דוד אדום (אגרות הסעת חירום באמבולנס) (תיקון), התשע"ד-2014
בתוקף סמכותנו לפי סעיף 7א לחוק מגן דד אדום, התש"י-1950, בהתאם לסעיף 30 לחוק יסודות התקציב, התשמ"ה-1985, ובאישור ועדת העבודה, הרווחה והבריאות של הכנסת, אנו מתקינים תקנות אלה:

1. תיקון תקנה 1

בתקנה 1 לתקנות מגן דוד אדום (אגרות הסעת חירום באמבולנס), התשס"ו-2006 (להלן – התקנות העיקריות), לפני הגדרת "מד"א" יבוא:

"טיפול רפואי בזירת האירוע" – לרבות בדיקה לצרכי אבחון מצב רפואי, אם זו נעשתה באמצעות תשאול לבירור תסמינים, מצב רפואי ומחלות עבר, ונוספו עליה שניים מתך אלה:

(1) שימוש באמצעי טכנולוגי לבדיקת מדדים חיוניים, למעט מדידת חום ולרבות מדידת לחץ דם.

(2) בדיקת חומרים בדם.

(3) בדיקה גופנית של יותר ממערכת גוף אחת.

2. תיקון תקנה 2א

במקום תקנה 2א לתקנות העיקריות, יבוא:

"2א.
אגרה מופחתת

(1) על אף האמור בתקנה 2, אזעקת אמבולנס שהסתיימה בטיפול רפואי בזירת האירוע תחויב באגרה מופחתת כמפורט בתקנת משנה (ב).
(2) אגרה מופחת -

(1) לעניין נט"ן – אגרה בשיעור של 25 אחוזים מן האגרה הנקובה בתוספת בפרט 1 בטור ב.

(2) לעניין ניידת של מד"א שאינה נט"ן – אגרה בשיעור של 50 אחוזים מן האגרה הנקובה בתוספת בפרט 1 בטור א בשורה 1.

<אורי מקלב:>
אין לך כאן שינוי מהותי.

<יעל סלנט:>
זאת בעצם הפניה למקומות המתאימים בתוספת.

<קריאה:>
יש שינוי. היה סכום קבוע בסך 179 שקלים ועכשיו זה יתחיל להשתנות.

<יעקב ליצמן:>
את הטבלה את לא צריכה לקרוא.

<יעל סלנט:>
3. תיקון התוספת

בתוספת לתקנות העיקריות
הטבלה מגלמת את הסכום של 5.7 אחוזים כפי שהסביר משרד הבריאות.

<אורי מקלב:>
הסכום המופחת נמצא גם בתאונת דרכים. הייתה תאונת דרכים ולא פינו מישהו והוא לא הפעיל את הביטוח, זה חל? הרי יש מקרים של תאונות דרכים קלות. האם הסכום המופחת חל גם על תאונות דרכים? יש לנו מחשבה שבמקרה של תאונת דרכים הביטוח משלם אבל לא תמיד מפעילים את הביטוח.

<אשר קרן:>
היום הקופות משלמות ברגע שזאת תאונת דרכים.

<יעל סלנט:>
הטבלאות מגלמות עלייה של חמישה אחוזים.

<אשר קרן:>
בנושא הטבלאות. ראשית, יש הבדל בין תשלום במזומן לבין תשלום בהתחייבות ולא ברור מדוע. 

<היו"ר חיים כץ:>
גם קודם היה.

<קריאה:>
תמיד היה.

<היו"ר חיים כץ:>
אנחנו יודעים איך האוצר עובד וגם איך הוא עובד כלפיכם. יחד עם זאת, אנחנו נאשר את התקנות מיום פרסומן ולא מה-1 לחודש.

<אורי מקלב:>
למה לך למהר? תאשר מה-1 באפריל.

<היו"ר חיים כץ:>
מי בעד אישור התקנות כפי שהוקראו?

<טל נשרי:>
רציתי לומר משהו חשוב לפרוטוקול. ההפניה לטבלה היא לסכום והיא לא לסוג המקרה. לכן גם אם לא יהיה פינוי ולא יהיה טיפול בזירת האירוע, בכל אחת מהטבלאות השונות, בעצם אנחנו מפנים לסכום מסוים ולא לכותרת.
<אורי מקלב:>
זה חל גם על אגרה מופחתת.

<טל נשרי:>
זה חל בכל מקרה.

<היו"ר חיים כץ:>
אנחנו עוברים להצבעה. מי בעד אישור התקנות? אתה מחליף את עדי קול, אתה מחליף את אורלי לוי אבקסיס ואת מחליפה את רינה פרנקל.

הצבעה

בעד – פה אחד
התקנות אושרו.
<היו"ר חיים כץ:>
כל חברי הכנסת הנוכחים הצביעו בעד אישור התקנות והן עברו פה אחד.

תודה רבה. הישיבה נעולה.

<הישיבה ננעלה בשעה 11:00.>
